Seri Maharaja Mangku Negara

Darjah Yang Mulia Pangkuan Negara Pangkat Pertama, Seri Maharaja Mangku Negara (SMN) merupakan pangkat yang tertinggi antara enam pangkat dalam Darjah Yang Mulia Pangkuan Negara (YMPN). YMPN merupakan darjah ketiga antara sepuluh darjah Anugerah Diraja Malaysia. Dikurniakan sebagai penghormatan yang istimewa kepada mereka yang telah berjasa dengan cemerlang kepada negara dan berpengaruh tinggi sesuai dengan kedudukan mereka.

Pangkat S.M.N. terhad kepada 25 orang, tidak termasuk jumlah warganegara asing yang menerimanya sebagai anugerah kehormat. Penyandang Darjah ini membawa gelaran 'Tun' dan isteri penyandang bergelar 'Toh Puan'.

Kalung Darjah mengandungi lambang-lambang Jata negeri-negeri dalam Malaysia. Bintang Darjah berbentuk bintang pecah sebelas yang diperbuat daripada perak dan bersadurkan emas. Lencana Darjah berbentuk bintang pecah sebelas diperbuat daripada perak dan bersadurkan emas. Selepang Darjah diperbuat daripada kain sutera berlatarkan warna biru dan di kedua belah tepi selepang terdapat jalur kuning. Darjah ini dizahirkan pada 16 Ogos 1958 dan diwartakan pada 21 Ogos 1958.

Yang Amat Berbahagia Tun Dr. Haji Mahathir Mohamad antara yang telah dianugerahkan Darjah Kebesaran Seri Maharaja Mangku Negara pada 31 Oktober 2003 setelah bersara dari jawatan Perdana Menteri Malaysia ke-IV.
Senarai penerima

* 1958, Tunku Kurshiah (Raja Permaisuri Agong pertama)
* 1958, Sultan Ismail ibni Sultan Ibrahim (Sultan Johor Moden ke-3)
* 1958, Tuanku Munawir (Yang di-Pertuan Besar Negeri Sembilan ke-9)
* 1958, Sultan Yahya Petra (Yang di-Pertuan Agong ke-6)
* 1958, Leong Yew Koh (Yang di-Pertua Negeri Melaka pertama)
* 1958, Raja Tun Uda Al-Haj bin Raja Muhammad (Yang di-Pertua Negeri Pulau Pinang pertama)
* 1958, Sir Tan Cheng Lock (Presiden Persatuan Cina Malaysia pertama)
* 1959, Abdul Razak bin Dato' Hussein (Perdana Menteri Malaysia ke-2)
* 1959, Kolonel Sir Henry Lee Hau-shik (Menteri Kewangan Malaysia pertama)
* 1959, Tengku Budriah binti Almarhum Tengku Ismail (Raja Permaisuri Agong ke-3)
* 1961, Abdul Malek bin Yusof (Menteri Besar Negeri Sembilan pertama)
* 1963, Yusof Ishak (Presiden Singapura pertama)
* 1964, Abang Haji Openg bin Abang Sapiee (Yang di-Pertua Negeri Sarawak pertama)
* 1964, Mustapha bin Harun (Yang di-Pertua Negeri Sabah pertama)
* 1967, Pengiran Ahmad Raffae bin Orang Kaya Pengiran Haji Omar (Yang di-Pertua Negeri Sabah ke-2)
* 1968, Syed Sheh bin Syed Abdullah Shahabudin (Yang di-Pertua Negeri Pulau Pinang ke-2)
* 1970, Sharifah Rodziah binti Syed Alwi Barakbah (Wanita Pertama Malaysia pertama)
* 1970, Syed Sheh Al-Haj bin Syed Hassan Barakbah (Yang di-Pertua Negeri Pulau Pinang ke-3)
* 1970, Tuanku Bujang bin Tuanku Othman (Yang di-Pertua Negeri Sarawak ke-2)
* 1972, Abdul Aziz Abdul Majid (Yang di-Pertua Negeri Melaka ke-3)
* 1975, Mohammad Fuad Stephens (Yang di-Pertua Negeri Sabah ke-3)
* 1976, Sardon bin Haji Jubir (Yang di-Pertua Negeri Pulau Pinang ke-4)
* 1976, Syed Zahiruddin bin Syed Hassan (Yang di-Pertua Negeri Melaka ke-4)
* 1977, Mohd Hamdan Abdullah (Yang di-Pertua Negeri Sabah ke-4)
* 1978, Abang Muhammad Salahuddin bin Abang Barieng (Yang di-Pertua Negeri Sarawak ke-3 dan ke-6)
* 1978, Ahmad Koroh (Yang di-Pertua Negeri Sabah ke-5)
* 1979, Mohamad Adnan Robert (Yang di-Pertua Negeri Sabah ke-6)
* 1981, Hussein Onn (Perdana Menteri Malaysia ke-3)
* 1982, Abdul Rahman bin Ya'kub (Yang di-Pertua Negeri Sarawak ke-4)
* 1982, Awang bin Hassan (Yang di-Pertua Negeri Pulau Pinang ke-5)
* 1987, Tunku Ibrahim Ismail (Sultan Johor Moden ke-5)
* 1989, Ahmad Zaidi Adruce bin Muhammad Noor (Yang di-Pertua Negeri Sarawak ke-5)
* 1989, Hamdan bin Sheikh Tahir (Yang di-Pertua Negeri Pulau Pinang ke-6)
* 1989, Mohamed Said bin Keruak (Yang di-Pertua Negeri Sabah ke-7)
* 1989, Syed Ahmad bin Syed Mahmud Shahabuddin (Yang di-Pertua Negeri Melaka ke-5)
* 1996, Sakaran bin Dandai (Yang di-Pertua Negeri Sabah ke-8)
* 2001, Abdul Rahman Abbas (Yang di-Pertua Negeri Pulau Pinang ke-7)
* 2003, Ahmadshah Abdullah (Yang di-Pertua Negeri Sabah ke-9)
* 2003, Mahathir Mohamad (Perdana Menteri Malaysia ke-4 dan ke-7)
* 2004, Mohd Khalil bin Yaakob (Yang di-Pertua Negeri Melaka ke-6)
* 2009, Abdullah bin Ahmad Badawi (Perdana Menteri Malaysia ke-5)
* 2011, Juhar bin Haji Mahiruddin (Yang di-Pertua Negeri Sabah ke-10)
* 2014, Abdul Taib bin Mahmud (Yang di-Pertua Negeri Sarawak ke-7)
* 2020, Mohd Ali Rustam (Yang di-Pertua Negeri Melaka ke-7)
* 2021, Ahmad Fuzi Abdul Razak (Yang di-Pertua Negeri Pulau Pinang ke-8)
* 2024, Wan Junaidi Tuanku Jaafar (Yang di-Pertua Negeri Sarawak ke-8)
* 2024, Musa Aman (Yang di-Pertua Negeri Sabah ke-11)
* 2025, Ramli Ngah Talib (Yang di-Pertua Negeri Pulau Pinang ke-9)
Pautan luar

* Untuk gambar dan pingat dan darjat yang lain.
Rujukan


Kategori:Darjah Kebesaran Persekutuan